# Návrh na zrušenie prílohy č. 10 výnosu Ministerstva financií SR č. 55/2014 Z.z. o štandardoch pre informačné systémy verejnej správy v znení neskorších predpisov

Predložený návrh na zrušenie prílohy č. 10 Výnosu MF SR č. 55/2014 Z.z. je koncipovaný na báze identifikácie duplicít medzi pravidlami predmetnej prílohy a platnými technikami tzv. *Client-Side Script*, ktoré sú súčasťou WCAG 2.1 (<https://www.w3.org/WAI/WCAG21/Techniques/#client-side-script>).

|  |  |
| --- | --- |
| **TECHNIKA PODĽA PRÍLOHY Č. 10** | **ODÔVODNENIE** |
| **Technika 1**. Umožnenie predĺženia prednastaveného časového limitu používateľom.  Pre všetky časové limity riadené skriptom na strane používateľa sa umožňuje predĺženie prednastaveného časového limitu používateľom. | Je súčasťou techník (SCR1, SCR16), ktoré sa aplikujú pre kritérium *2.2.1 Nastaviteľné načasovanie*.  Bližšie informácie:  <https://www.w3.org/WAI/WCAG21/Techniques/client-side-script/SCR1>  <https://www.w3.org/WAI/WCAG21/Techniques/client-side-script/SCR16> |
| **Technika 2**. Redundantné používanie klávesnice a ovládačov výstupov z myši.  Ovládanie interaktívnych dekoratívnych zmien sa poskytuje nezávisle od zariadenia. | Je súčasťou techník (SCR2, G90), ktoré sa aplikujú pre kritérium *2.1.1 Klávesnica*.  Bližšie informácie:  <https://www.w3.org/WAI/WCAG21/Techniques/client-side-script/SCR2>  <https://www.w3.org/WAI/WCAG21/Techniques/general/G90> |
| **Technika 3**. Voliteľné používanie skriptu na poskytovanie nedôležitých upozornení.  Upozornenia, ktoré nemajú naliehavú dôležitosť, ako napríklad tip dňa alebo odpočítavanie určitej udalosti, sa neprezentujú používateľovi, pokiaľ ich prezentovanie používateľ nepovolil prostredníctvom príslušnej webovej stránky. | Je súčasťou techniky (SCR14), ktorá sa aplikuje pre kritériá *2.2.4 Prerušenia*; *4.1.3 Stavové správy*.  Bližšie informácie:  <https://www.w3.org/WAI/WCAG21/Techniques/client-side-script/SCR14> |
| **Technika 4**. Používanie skriptu na upozornenie používateľa o vypršaní časového limitu.  Ak skript poskytuje funkciu, ktorá je časovo limitovaná, používateľ je o takomto limite včas informovaný, a to najmä ak je v danom časovom limite potrebná jeho interakcia. | Je súčasťou techník (SCR16, SCR1), ktoré sa aplikujú pre kritérium *2.2.1 Nastaviteľné načasovanie*.  Bližšie informácie:  <https://www.w3.org/WAI/WCAG21/Techniques/client-side-script/SCR16>  <https://www.w3.org/WAI/WCAG21/Techniques/client-side-script/SCR1> |
| **Technika 5**. Kontroly a upozornenia na strane používateľa.  Overenia vyplnení dátových polí vo formulári alebo elektronickom formulári sa vykonávajú prostredníctvom skriptu na strane používateľa. | Je súčasťou techník (SCR18), ktoré sa aplikujú pre kritériá: *3.3.1 Identifikácia chýb; 3.3.3 Návrh na opravu chyby; 3.3.4 Predchádzanie chybám*.  Bližšie informácie:  <https://www.w3.org/WAI/WCAG21/Techniques/client-side-script/SCR18> |
| **Technika 6**. Používanie nadväzných zmien obsahu vybraných prvkov bez zmeny kontextu.  Obsah, ktorý je logicky závislý od zmeny iného obsahu sa mení korektne. | Je súčasťou techník (SCR19), ktoré sa aplikujú pre kritériá *3.2.2 Vstup používateľa; 3.2.5 Vyžiadaná zmena*.  Bližšie informácie:  <https://www.w3.org/WAI/WCAG21/Techniques/client-side-script/SCR19> |
| **Technika 7**. Súčasné používanie klávesnice a funkcií iného špecifického zariadenia.  Interaktívne funkcie obsahu webovej stránky, spustiteľné špecifickými zariadeniami, sú spustiteľné aj prostredníctvom klávesnice. | Je súčasťou techník (SCR20, G90), ktoré sa aplikujú pre kritérium *2.1.1 Klávesnica*.  Bližšie informácie:  <https://www.w3.org/WAI/WCAG21/Techniques/client-side-script/SCR20> |
| **Technika 8**. Používanie funkcií Document Object Model (DOM) na pridávanie obsahu.  Na dynamické pridávanie obsahu webovej stránky sa používajú funkcie Document Object Model (DOM). | Je súčasťou techniky (SCR21), ktorá sa aplikuje pre kritérium *1.3.1 Informácie a vzájomné vzťahy*.  Bližšie informácie:  <https://www.w3.org/WAI/WCAG21/Techniques/client-side-script/SCR21> |
| **Technika 9**. Používanie skriptov na ovládanie a zastavovanie blikania.  Blikanie obsahu je možné ovládať prostredníctvom skriptu. | Je súčasťou techniky (SCR22), ktorá sa aplikuje pre kritérium *2.2.2 Pauza, zastavenie, skrytie*.  Bližšie informácie:  <https://www.w3.org/WAI/WCAG21/Techniques/client-side-script/SCR22> |
| **Technika 10**. Používanie progresívnych spôsobov otvárania nových okien na žiadosť používateľa.  Otváranie nových okien sa vykonáva iba s vedomím používateľa. | Je súčasťou techniky (SCR24), ktorá sa aplikuje pre kritérium *3.2.5 Vyžiadaná zmena*.  Bližšie informácie:  <https://www.w3.org/WAI/WCAG21/Techniques/client-side-script/SCR24> |
| **Technika 11**. Vkladanie dynamického obsahu do Document Object Model (DOM) bezodkladne po príslušnej interakcii.  Prvky používateľského rozhrania sú do Document Object Model (DOM) vkladané tak, že poradie tabuliek a poradie čítania prostredníctvom čítača obrazovky je korektné už pre prednastavené správanie sa používateľského agenta. | Je súčasťou techniky (SCR26), ktorá sa aplikuje pre kritérium *2.4.3 Poradie prechádzania prvkami*.  Bližšie informácie:  <https://www.w3.org/WAI/WCAG21/Techniques/client-side-script/SCR26> |
| **Technika 12**. Zmena usporiadania častí webovej stránky prostredníctvom Document Object Model (DOM).  Interakcia používateľa s menu pri zmene usporiadania jeho komponentov sa poskytuje nezávisle od zariadenia. | Je súčasťou techniky (SCR27), ktorá sa aplikuje pre kritérium *2.4.3 Poradie prechádzania prvkami*.  Bližšie informácie:  <https://www.w3.org/WAI/WCAG21/Techniques/client-side-script/SCR27> |
| **Technika 13**. Používanie rozbaliteľného a zbaliteľného menu na preskočenie blokov textu.  Opakujúci sa obsah sa poskytuje prostredníctvom menu, ktoré je používateľom podľa potreby rozbaliteľné a zbaliteľné. | Je súčasťou techník (SCR28, H69, H70), ktorá sa aplikuje pre kritérium *2.4.10 Hlavičky sekcií*.  Bližšie informácie:  <https://www.w3.org/WAI/WCAG21/Techniques/client-side-script/SCR28> |
| **Technika 14**. Sprístupnenie doplnkových funkcií statického obsahu aj prostredníctvom klávesnice.  Pre používanie funkcií v statických prvkoch HTML, ako napríklad ‹div› alebo ‹span›, sa poskytuje prístup k používateľskému rozhraniu aj prostredníctvom klávesnice. | Je súčasťou techník (SCR29, SCR20; SCR24; SCR35; F59), ktoré sa aplikujú pre kritérium *2.1.1 Klávesnica*.  Bližšie informácie:  <https://www.w3.org/WAI/WCAG21/Techniques/client-side-script/SCR29> |
| **Technika 15**. Používanie skriptov na zmenu textu v odkaze.  Umožňuje sa používateľom riadené rozšírenie informácií v texte odkazu s cieľom porozumenia odkazu bez ďalšieho kontextu. | Je súčasťou techník (SCR30; G91; H30; H33; C7), ktoré sa aplikujú pre kritériá *2.4.4 Účel odkazu (v kontexte); 2.4.9 Účel odkazu (iba odkaz)*.  Bližšie informácie:  <https://www.w3.org/WAI/WCAG21/Techniques/client-side-script/SCR30> |
| **Technika 16.** Používanie skriptov na zlepšenie viditeľnosti zamerania prvku.  Prostredníctvom aplikácie Javaskriptu na kaskádové štýly sa zvyšuje viditeľnosť indikátora zamerania. | Je súčasťou techniky (SCR31), ktorá sa aplikuje pre kritérium *2.4.7 Viditeľné zameranie*.  Bližšie informácie:  <https://www.w3.org/WAI/WCAG21/Techniques/client-side-script/SCR31> |
| **Technika 17**. Poskytovanie kontrol a chybových hlásení na strane používateľa prostredníctvom Document Object Model (DOM).  Pri chybovom výsledku kontroly dátových polí formulára alebo elektronického formulára sa používateľovi korektne prezentujú skriptom generované chybové hlásenia, a to aj ak používa asistenčné technológie. | Je súčasťou techniky (SCR32), ktorá sa aplikuje pre kritériá *3.3.1 Identifikácia chýb; 3.3.3 Návrh na opravu chyby*.  Bližšie informácie:  <https://www.w3.org/WAI/WCAG21/Techniques/client-side-script/SCR32> |
| **Technika 18**. Poskytovanie mechanizmu na dočasné zastavenie skriptom posúvaného obsahu.  Používateľ môže zastaviť skriptom posúvaný obsah. | Je súčasťou techník (SCR33, G4), ktorá sa aplikuje pre kritériá *2.2.1 Nastaviteľné načasovanie; 2.2.2 Pauza, zastavenie, skrytie*.  Bližšie informácie:  <https://www.w3.org/WAI/WCAG21/Techniques/client-side-script/SCR33> |
| **Technika 19**. Vypočítavanie veľkosti a pozícií v súlade s veľkosťou textu.  Výpočet veľkosti a umiestnenia prvkov je primerané k aktuálnej veľkosti prezentovaného textu. | Je súčasťou techník (SCR34, G146), ktorá sa aplikuje pre kritériá *1.4.4 Zmena veľkosti textu; 1.4.8 Vizuálne znázornenie; 1.4.10 Plynulý tok*.  Bližšie informácie:  <https://www.w3.org/WAI/WCAG21/Techniques/client-side-script/SCR34> |
| **Technika 20**. Používanie prístupného ukotvenia a interakcie.  Skriptové funkcie sú ovládateľné aj prostredníctvom klávesnice. | Je súčasťou techník (SCR35, G90), ktorá sa aplikuje pre kritérium *2.1.1 Klávesnica*.  Bližšie informácie:  <https://www.w3.org/WAI/WCAG21/Techniques/client-side-script/SCR35>  <https://www.w3.org/WAI/WCAG21/Techniques/general/G90> |
| **Technika 21**. Poskytovanie mechanizmu na zobrazovanie pohyblivého, posúvaného alebo automaticky aktualizovaného textu v statickom okne alebo oblasti.  Pre pohybujúci sa text sa poskytuje mechanizmus na jeho zastavenie a jeho poskytnutie v statickej forme. | Je súčasťou techník (SCR36; G4; G187; SCR33; SCR22), ktorá sa aplikuje pre kritérium *2.2.1 Nastaviteľné načasovanie*.  Bližšie informácie:  <https://www.w3.org/WAI/WCAG21/Techniques/client-side-script/SCR36> |
| **Technika 22**. Vytváranie voliteľných dialógov nezávisle od zariadení.  Dialógy, ktoré nepoužívajú otváranie nových okien prostredníctvom webových prehliadačov, sa poskytujú prístupne a nezávisle od zariadení. | Je súčasťou techník (SCR37; SCR26; G59), ktorá sa aplikuje pre kritérium *2.4.3 Poradie prechádzania prvkami*.  Bližšie informácie:  <https://www.w3.org/WAI/WCAG21/Techniques/client-side-script/SCR37> |